मिलोस फ़ॉर्मन

जान टॉमस " मिलोस " फॉर्मन  (; 18 फरवरी 1932 – 13 अप्रैल 2018) एक चेक-अमेरिकी फिल्म निर्देशक, पटकथा लेखक, अभिनेता और प्रोफेसर थे। जो सन् 1968 में संयुक्त राज्य अमेरिका में प्रवास करने से पहले अपने मूल देश चेकोस्लोवाकिया में प्रसिद्धि प्राप्त की थी। फॉर्मन ने अपने करियर के दौरान दो अकादमी पुरस्कार, एक बाफ्टा पुरस्कार, तीन गोल्डन ग्लोब पुरस्कार, एक गोल्डन बियर, एक सीज़र पुरस्कार और चेक लायनभी जीता था।List of Milos Forman nominations . Awardsdatabase.oscars.org (29 January 2010). Retrieved on 23 June 2011. फ़ॉर्मन चेकोस्लोवाक न्यू वेव (1960 के दशक के प्रमुख फिल्म निर्माता) में एक महत्वपूर्ण व्यक्ति थे। फिल्म विद्वानों और चेकोस्लोवाक अधिकारियों ने उनकी सन् 1967 की फिल्म द फायरमेन्स बॉल को पूर्वी यूरोपीय साम्यवाद पर एक कटु व्यंग्य के रूप में भी देखा जा रहा था। यह फ़िल्म प्रारंभ में प्राग स्प्रिंग (राजनतिक उदारवाद) के अधिक सुधारवादी माहौल में उनके गृह देश के सिनेमाघरों में दिखाई गई थी। हालाँकि, बाद में सन् 1968 में वारसॉ संधि देशों द्वारा आक्रमण के बाद कम्युनिस्ट सरकार द्वारा इस पर प्रतिबंध लगा दिया गया था। बाद में फॉर्मन को चेकोस्लोवाकिया छोड़ने को मजबूर किया गया और वो संयुक्त राज्य अमेरिका चले गये। वहाँ उन्होंने फिल्में बनाना जारी रखा।

उन्हें मनोवैज्ञानिक नाटक वन फ़्लू ओवर द कूकूज़ नेस्ट(1975) और जीवनी नाटक अमाडेस (1984) के लिए सर्वश्रेष्ठ निर्देशक के लिए दो अकादमी पुरस्कार मिले। इस दौरान, उन्होंने ब्लैक पीटर (1964), लव्स ऑफ ए ब्लोंड (1965), हेयर (1978), रैगटाइम (1981), वालमोंट (1989), द पीपल वर्सेस लैरी फ्लिंट (1996) और मैन ऑन द मून (1999) जैसी उल्लेखनीय और प्रशंसित फिल्मों का निर्देशन भी किया।

 प्रारंभिक जीवन 
मिलोस फ़ॉर्मन का बचपन उनके माता-पिता के शीघ्र निधन के कारण बहुत खराब स्थिति में बीता। उनकी मां अन्ना फॉर्मेनोवा की 1943 में ऑशविट्ज़ एकाग्रता शिविर में हत्या कर दी गई थी, और उनके पिता रुडोल्फ फॉर्मैन की 1944 में मित्तेलबाउ-डोरा एकाग्रता शिविर में हत्या कर दी गई थी।Eintrag Rudolf Forman im Gedenkbuch KZ Mittelbau-Dora उनके माता-पिता के करीबी रिश्तेदारों और दोस्तों ने उनका पालन-पोषण किया था। उनकी शुरुआती शिक्षा नाचोद में एक ग्रामर स्कूल (विशेष विद्यालय जिनमें लेटिन की शिक्षा दी जाती थी) से हुई। वह युद्ध की समाप्ति के बाद पोडेब्राडी में एकबोर्डिंग स्कूल में चले गए। उनके सहपाठियों में वेक्लाव हावेल और जेरज़ी स्कोलिमोव्स्की थे।Náchod to krásné město Kostelec. Náchod 2004, , p. 119.

 कैरियर  
सिनेमैटोग्राफर मिरोस्लाव ओन्ड्रिसेक और स्कूल के लंबे समय के दोस्त इवान पासर के साथ , फॉर्मन ने सेमाफोर थिएटर के बारे में मूक वृत्तचित्र सेमाफोर फिल्माया। फॉर्मन का पहला महत्वपूर्ण प्रोडक्शन ऑडिशन था, जो प्रतिस्पर्धी गायकों के बारे में एक वृत्तचित्र था। उन्होंने चेकोस्लोवाकिया में कई चेक कॉमेडी का निर्देशन किया । 1968 में प्राग स्प्रिंग के दौरान वह पेरिस में अपनी पहली अमेरिकी फिल्म के निर्माण के लिए बातचीत कर रहे थे। उनके नियोक्ता, एक चेक स्टूडियो ने उन्हें नौकरी से निकाल दिया, इसलिए उन्होंने संयुक्त राज्य अमेरिका जाने का फैसला किया।

वह न्यूयॉर्क चले गए, जहां बाद में वह 1978 में कोलंबिया विश्वविद्यालय में फिल्म के प्रोफेसर और कोलंबिया के फिल्म विभाग के सह-अध्यक्ष (अपने पूर्व शिक्षक फ्रांटिसेक डैनियल के साथ) बन गए। उनके शिष्यों में से एक भावी निर्देशक जेम्स मैंगोल्ड थे , जिनका उन्होंने कोलंबिया में मार्गदर्शन किया था।उन्होंने सिनेमैटोग्राफर मिरोस्लाव ओन्ड्रिसेक के साथ नियमित रूप से सहयोग किया ।

सन्दर्भ

बाहरी कड़ियाँ

श्रेणी:पटकथा लेखक
श्रेणी:अभिनेता
श्रेणी:संयुक्त राज्य अमेरिका
श्रेणी:चेकोस्लोवाकिया
श्रेणी:अकादमी पुरस्कार
श्रेणी:निर्देशक